section_heading: Karakteristike
paragraph_text: Ima kombiniranu pogonsku grupu (CODAG konfiguracija, od engl. Combined diesel and gas): dvije plinske turbine Rolls-Royce Marine Proteus 52 M/ 558 (svaka snage 3309 kW/4500 KS) i dva diezelova motora MTU 16 V 538 TB91 (svaki snage 2647&nbsp;kW/3600 KS) koji pokreću četiri osovine, brodski vijci s prekretnim krilima propelera. Dizelski motori predstavljaju glavni pogon i koriste se za plovidbu u normalnim uvjetima, a plinske turbine su namijenjene za postizanje većih brzina potrebnih u borbi. S dizelskim pogonom brod ima maksimalnu brzinu od 25 čvorova, s plinskimim turbinama 28 čvorova, dok mu je maksimalna brzina 40 čvorova. Iako je RTOP-21 Šibenik stariji od RTOP-11 i RTOP-12, ima veću brzinu (40 čvorova naprema 37), a njegov pogonski sklop se pokazao puno pouzdanijim (za ove dvije raketne topovnjače predviđena je remotorizacija). Dopolov broda je 780 nautičkih milja s 22 čv.